Õnneks tehti Melbourne'is taevaluugid lahti 10 minutit enne starti ja tänu sellele saime näha põnevat  ja vaheldusrikast võidusõitu. Viimastel ringidel aga leidis taas kinnitust, et isegi ülekaalukalt kiirema autoga on konkurendist möödumine võimatu. Ja suisa ohtlik, sest möödasõiduga riskimine võib maksta palju-palju punkte, ning hiljem võivad just needsamad punktid tiitliheitluses puudu jääda.